SA ontwerp toestel wat babasterftes kan verminder | Netwerk24
Deur Elsabe Brits 01 Desember 2016 06:00
'n Toestel wat die bloedvloei in die naelstring van ongebore babas toets, het die potensiaal om die aantal babas wat dood gebore word, te verminder.
In Suid-Afrika is daar in 33% van gevalle waar babas dood gebore word, geen verklaring vir die sterfte nie. Die studie wys, volgens die MNR, dat abnormaliteite van die plasenta in onontwikkelde lande tot tien keer hoër kan wees as in ontwikkelde lande. Die klem het onlangs geval op babas wat te vroeg gebore is.
Dr. Evette van Niekerk, van die Universiteit Stellenbosch, sê baie babas wat vroeg gebore word, sukkel 'n leeftyd lank met leer-, sig-, en gehoorprobleme.
Voeding speel 'n belangrike rol in die oorlewing van 'n baba. Omdat die spysverteringskanaal nog nie heeltemal ontwikkel is nie, kan baie van die babas nie kos in die maag hanteer nie. Hulle het ook ander behoeftes rakende voeding as dié babas wat die volle termyn deurgemaak het. Tog bly borsmelk die beste opsie.